Številka: 35409-118/2024-2570-7

Datum: 5. 7. 2024

Ministrstvo za okolje, podnebje in energijo izdaja na podlagi 131.a člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) in 57. člena Zakona o obnovi, razvoju in zagotavljanju finančnih sredstev (Uradni list RS, št. 131/23) v upravni zadevi odločanja o potrebnosti izvedbe celovite presoje vplivov plana za obnovo na okolje za plan OPPN na kmetijskih zemljiščih brez spremembe namenske rabe za nadomestitveno lokacijo kmetije v Juvanju (lokacija Juvanje 4), pripravljavcu plana Občini Ljubno, Cesta v Rastke 12, 3333 Ljubno ob Savinji, naslednjo

# ODLOČBO

1. V postopku priprave plana OPPN na kmetijskih zemljiščih brez spremembe namenske rabe za nadomestitveno lokacijo kmetije v Juvanju (lokacija Juvanje 4) v občini Ljubno, ni treba izvesti celovite presoje vplivov na okolje.
2. V postopku priprave plana OPPN na kmetijskih zemljiščih brez spremembe namenske rabe za nadomestitveno lokacijo kmetije v Juvanju (lokacija Juvanje 4) v občini Ljubno, ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# Obrazložitev

Pooblaščenec Razvojni center PLANIRANJE d. o. o. Celje, Ulica XIV. divizije 14, 3000 Celje je za pripravljavko plana, Občino Ljubno, Cesta v Rastke 12, 3333 Ljubno ob Savinji (v nadaljevanju stranka), na Ministrstvo za okolje, podnebje in energijo (v nadaljnjem besedilu ministrstvo) podal vlogo, št. AGP/RC-2006, z datumom 20. 6. 2024, za izdajo odločbe po 57. členu Zakona o obnovi, razvoju in zagotavljanju finančnih sredstev, o obveznosti izvedbe celovite presoje vplivov na okolje za plan OPPN na kmetijskih zemljiščih brez spremembe namenske rabe za nadomestitveno lokacijo kmetije v Juvanju (lokacija Juvanje 4 v občini Ljubno (v nadaljnjem besedilu OPPN).

Vlogi je bila priložena in tekom postopka pridobljena naslednja dokumentacija:

* Vloga Razvojni center PLANIRANJE d. o. o. Celje št. AGP/RC-2006, 20. 6. 2024,
* Pobuda za OPPN št. 14/24,junij 2024, RC PLANIRANJE d. o. o. Celje,
* Pooblastilo št. 021-01/2024-15, 14. 6. 2024, Občina Ljubno,
* Mnenje Zavoda RS za varstvo narave št. 3563-0277/2024-2, 19. 6. 2024,
* Mnenje Ministrstva za kulturo št. 35012-71/2024-3340-3, 21. 6. 2024,
* Mnenje Ministrstva za zdravje št. 354-91/2024-4, 2. 7. 2024 in mnenje Nacionalnega inštituta za javno zdravje št. 354-102/2024-2 (256), 1. 7. 2024,
* Mnenje Ministrstva za kmetijstvo, gozdarstvo in prehrano št. 3503-9/2024/2, 26. 6. 2024,
* Mnenje Direkcije RS za vode št. 35021-23/2024-2, 24. 6. 2024.

Zakona o urejanju prostora (v nadaljnjem besedilu ZUreP-3) v 131.a členu, v 9. odstavku, določa, da ministrstvo, pristojno za celovito presojo vplivov na okolje v 15 dneh po prejemu obvestila o nameri priprave OPPN odloči o tem ali je treba za OPPN za obnovo izvesti celovito presojo vplivov na okolje. Pri tem se ministrstvo predhodno posvetuje tudi z ministrstvi in organizacijami, pristojnimi za področja, na katera bi OPPN za obnovo lahko pomembno vplival. Po določilu drugega odstavka tega člena območja, za katera se lahko sprejme OPPN za obnovo, določi vlada.

Zakon o obnovi, razvoju in zagotavljanju finančnih sredstev v 57. členu določa, da ministrstvo, pristojno za celovito presojo vplivov na okolje, v 15 dneh po prejemu obvestila o nameri priprave OPPN s strani pripravljavca, odloči o tem ali je treba, za OPPN iz tega člena, izvesti celovito presojo vplivov na okolje.

Ministrstvo je pregledalo poslano dokumentacijo in ugotovilo, da obravnavani OPPN obravnava območje, ki bo namenjeno gradnji kmetije v Juvanju, kot nadomestitveno lokacijo kmetije po poplavah v avgustu 2023. Na območju OPPN se bo zgradila stanovanjska stavba – kmetijsko gospodarstvo, gospodarska stavba – hlev in strojna lopa. Območje se nahaja ob Savinji, na terasi nad vodo, ob lokalni cesti in je v naravi travnik v naklonu, obdan z gozdom. Velikost območja je 2462,79 m2.

Ministrstvo se je v tem upravnem postopku posvetovalo tudi z ministrstvi in organizacijami pristojnimi za področja, na katera bi OPPN za obnovo lahko pomembno vplival. Nobeno od ministrstev in organizacij, navedenih v pridobljenih mnenjih (na str. 1 te odločbe) ni zavzel stališča, da bi izvedba plana lahko pomembneje vplivala na okolje oziroma da bi bilo potrebno izvesti celovito presojo vplivov na okolje in presojo sprejemljivosti na naravo.

Ministrstvo je v tem upravnem postopku ugotovilo, da za obravnavani OPPN ni potrebno izvesti celovite presoje vplivov na okolje in da ni potrebno izvesti presoje sprejemljivosti vplivov plana na naravo na varovana območja, zato je odločilo kot izhaja iz točk 1 in 2 izreka te odločbe.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Postopek vodil:

Jernej Per dr. Tanja Pucelj Vidović

podsekretar vodja Sektorja za okoljske presoje

Vročiti (elektronsko ZUP):

- Občina Ljubno, Cesta v Rastke 12, 3333Ljubno ob Savinji, [obcina@ljubno.si](mailto:obcina@ljubno.si)

- Razvojni center PLANIRANJE d. o. o. Celje, Ulica XIV. divizije 14, 3000 Celje, [info@rcpl.si](mailto:info@rcpl.si)